กระทรวงทรัพยากรธรรมชาติและสิ่งแวดล้อม เตรียมเสนอ ครม.ขยายระยะเวลา กำหนดเขตพื้นที่และมาตรการคุ้มครองสิ่งแวดล้อมในเกาะสมุย เกาะพะงัน และ ครม.อาจจะมีมาตรการช่วงสงกรานต์เพิ่มเติม
กระทรวงทรัพยากรธรรมชาติและสิ่งแวดล้อม เตรียมเสนอ ครม.ขยายระยะเวลา กำหนดเขตพื้นที่และมาตรการคุ้มครองสิ่งแวดล้อมในเกาะสมุย เกาะพะงัน และ ครม.อาจจะมีมาตรการช่วงสงกรานต์เพิ่มเติมการประชุมคณะรัฐมนตรีวันนี้ เป็นนัดสุดท้ายก่อนหยุดยาวเทศกาลสงกรานต์ โดยต้องติดตามว่าจะมีมาตรการแนวทางการดูแลความปลอดภัย หรือลดอุบัติเหตุช่วงสงกรานต์ออกมาเพิ่มเติมหรือไม่ ขณะที่มีวาระที่น่าสนใจ คือ กระทรวงพัฒนาสังคมและความมั่นคงของมนุษย์ ขออนุมัติการปรับผังบริเวณโครงการเคหะชุมชนและบริการชุมชน ผู้มีรายได้น้อยถึงปานกลาง จังหวัดนนทบุรี บางใหญ่-วัดพระเงิน เนื่องจากได้รับผลกระทบจากการเวนคืนที่ดินกระทรวงมหาดไทย ขออนุมัติขยายระยะเวลา การดำเนินงานโครงการจัดส่งนักศึกษาชาวไทยที่นับถือศาสนาอิสลามจังหวัดชายแดนภาคใต้ เข้าศึกษาต่อมหาวิทยาลัย ระยะที่ 10 พ.ศ.2562-2566คณะกรรมการฯ โครงการฝายราษีไศล ขออนุมัติจ่ายเงินค่าชดเชย ให้แก่ราษฎรที่ได้รับผลกระทบจากโครงการฝายราษีไศล และขออนุมัติกรอบวงเงินการจ่ายค่าชดเชยเพื่อแก้ไขปัญหาผลกระทบจากโครงการฝายราษีไศลกระทรวงวิทยาศาสตร์และเทคโนโลยี ขออนุมัติรายการก่อหนี้ผูกพันข้ามปีงบประมาณเริ่มใหม่ และเปลี่ยนแปลงการก่อหนี้ผูกพันข้ามปีงบประมาณรายจ่ายประจำปีงบประมาณ พ.ศ.2562 รายการภายใต้โครงการพัฒนาระเบียงเศรษฐกิจภาคตะวันออกกระทรวงกลาโหม เสนอร่างกฎกระทรวงกำหนดหน้าที่และเขตพื้นที่ของมณฑลทหารบก กระทรวงมหาดไทย เสนอร่างกฎกระทรวงให้ใช้บังคับผังเมืองรวมเมืองบางระจัน จังหวัดสิงห์บุรีขณะที่กระทรวงการคลัง เสนอร่างระเบียบกระทรวงการคลัง ว่าด้วยการจำหน่ายหุ้นและซื้อหุ้นของกระทรวงการคลังส่วนกระทรวงทรัพยากรธรรมชาติและสิ่งแวดล้อม ขอขยายระยะเวลา การใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อมในบริเวณท้องที่ตำบลตลิ่งงาม ตำบลบ่อผุด ตำบลมะเร็ด ตำบลแม่น้ำ ตำบลหน้าเมือง ตำบลอ่างทอง ตำบลลิปะน้อย อำเภอเกาะสมุย และ ตำบลเกาะพะงัน ตำบลบ้านใต้ ตำบลเกาะเต่า อำเภอเกาะพะงัน จังหวัดสุราษฎร์ธานี พ.ศ.2557 ออกไปอีก 2 ปี